બાળસહજ જીજ્ઞાસાવૃત્તિને પોરસતા રહીને તેમના જીવનમાં રાષ્ટ્રભક્તિ, પ્રેમ, આનંદ, સંતોષ, પરિશ્રમ, હિંમત, નિખાલસતા, વિનમ્રતા જેવા ઉન્નત ગુણોને વિવિધ કાર્યક્રમો દ્વારા આત્મસાત કરાવવાનો પ્રયત્ન કરતા રહેવું અમને ગમે છે. હજારો સંતોષી વાલીઓ અમારા આધાર સ્તંભ છે. અને હજારો ભૂતપૂર્વ તેજસ્વી બાળકો પોતાની પસંદગીની સફળ કારકિર્દી બનાવીને જીવનમાં આગળ વધી રહ્યા છે. જ્ઞાનના બ્રહ્માંડમાં તમામ બાળતારલાઓને તેજસ્વી બનાવી, સ્વયં પ્રકાશિત કરતા રહેતા જ્ઞાની, સમર્પિત, વિનયી, ગુણવાન અને મા સમાન શિક્ષકગણ અમારી મોંઘેરી મૂડી છે. આ મહામૂલી મૂડીને સથવારે અમે જ્ઞાન પરબ ખોલી છે.